**Ministru kabineta noteikumu projekta “Grozījumi Ministru kabineta 2010. gada 17. augusta noteikumos Nr. 775 “Noteikumi par karavīru un zemessargu augstāko virsnieku dienesta pakāpēm atbilstošajiem amatiem”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Aizsardzības ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Aizsardzības ministrijai, realizējot Visaptverošas valsts aizsardzības sistēmu, lai attīstītu sadarbību starp publisko un izglītības sektoru aizsardzības jomā, veiktu investīcijas Latvijas jauniešos, veicinot valstiskuma pamatu apzināšanu, nodrošinot viņu piesaisti un noturēšanu Latvijā, kā arī veiktu civilās aizsardzības un militāro spēju attīstību, sabiedrības izglītošanu aizsardzības jomā, nepieciešams piesaistīt Nacionālo bruņoto spēku augsti kvalificētus virsniekus, kas stiprinātu valsts aizsardzību un radītu ilgtspējīgu izglītības sistēmu militārajā jomā.  Sekmējot militārās izglītības attīstību, Aizsardzības ministrija plāno izveidot pulkveža Oskara Kalpaka profesionālo vidusskolu. Šī nodoma realizēšanai 2019. gadā tika sagatavots konceptuālais ziņojums Ministru kabinetam, lai uzsāktu detalizētāku plānošanu un dokumentu izstrādi skolas dibināšanas, akreditācijas,  mācību programmu un profesijas standartu apstiprināšanas procesiem. Jaunveidojamās mācību iestādes sasniedzamais mērķis ir jaunās bruņoto spēku virsniecības paaudzes audzināšana un veidošana.  Pēc pozitīva Ministru kabineta lēmuma par profesionālās vidusskolas ar militāru ievirzi izveidi, 2020. gadā turpināsies darbs pie infrastruktūras pārņemšanas no pašvaldības, mācību programmu izstrādes.  Tādējādi, lai Nacionālo bruņoto spēku augstāko virsnieku rotācijas uz Aizsardzības ministriju ietvaros, piesaistītu augstāko virsnieku, kas nodrošinātu un vadītu militārās izglītības standartu uzlabošanu, kā arī pulkveža Oskara Kalpaka profesionālās vidusskolas dibināšanu, plānots likvidēt Aizsardzības ministrijas štatā esošo izpildsekretāra militāro spēju attīstības jautājumos amatu un izveidot izpildsekretāra amatu, kuru būtu tiesīgs ieņemt karavīrs (virsnieks) ar vienu pakāpi augstāku dienesta pakāpi.  Ar grozījumiem Ministru kabineta 2010. gada 17. augusta noteikumos Nr. 775 “Noteikumi par karavīru un zemessargu augstāko virsnieku dienesta pakāpēm atbilstošajiem amatiem”, plānots:  1) izslēgt izpildsekretāra militāro spēju attīstības jautājumos amatu no karavīru amatiem, kuru tiesīgs ieņemt karavīrs ar brigādes ģenerāļa (Jūras spēkos - flotiles admirālis) dienesta pakāpi;  2) noteikt, ka karavīrs ar vienu pakāpi augstāku dienesta pakāpi - ģenerālmajora (Jūras spēkos - kontradmirāļa) dienesta pakāpi būs tiesīgs ieņemt izpildsekretāra amata vietu. |
| 3. | Projekta izstrādē iesaistītās institūcijas un publiskas personas kapitālsabiedrības | Aizsardzības ministrija un Nacionālie bruņotie spēki. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Augstākie virsnieki ar brigādes ģenerāļa (Jūras spēkos - flotiles admirālis) un ģenerālmajora (Jūras spēkos - kontradmirāļa) dienesta pakāpi. |
| 2. | Tiesiskā regulējuma ietekme uz tautsaimniecību un administratīvo slogu | Projekts nemaina administratīvo slogu un tam nav ietekmes uz tautsaimniecību. |
| 3. | Administratīvo izmaksu monetārs novērtējums | Administratīvo izmaksu apjoms paliek nemainīgs. |
| 4. | Atbilstības izmaksu monetārs novērtējums | Papildus atbilstības izmaksas nerodas. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Aizsardzības ministrija un Nacionālie bruņotie spēki |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nacionālie bruņotie spēki un Aizsardzības ministrija veiks šīs funkcijas esošo pārvaldes uzdevumu ietvaros. |
| 3. | Cita informācija | Nav. |

Ministru prezidenta biedrs,

aizsardzības ministrs Artis Pabriks

Baltā 67335270

marina.balta@mod.gov.lv